**Ministru kabineta noteikumu “Grozījums Ministru kabineta 2017.gada 12.septembra noteikumos Nr.557 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 20.jūnijā tika pieņemta Eiropas Parlamenta un Padomes Regula (ES) 2019/1155, ar kuru groza Regulu (EK) Nr. 810/2009, ar ko izveido Kopienas Vīzu kodeksu (Vīzu kodekss), paredzot no 2020.gada 1.februāra noteikt maksu par Šengenas vīzas pieteikuma izskatīšanu 80 EUR apmērā (pašreizējo 60 EUR vietā). Ievērojot to, ka Ministru kabineta 2017.gada 12.septembra noteikumi Nr.557 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem” paredz valsts nodevas likmi par ilgtermiņa vīzas pieteikuma izskatīšanu, kas šobrīd ir analoga valsts nodevai par Šengenas (īstermiņa) vīzas pieteikuma izskatīšanu, ir lietderīgi abas valsts nodevas likmes vienādot, attiecīgi paaugstinot arī valsts nodevu par tāda pieteikuma izskatīšanu, kas iesniegts mazāk nekā trīs darbdienas pirms ārzemnieka likumīgās uzturēšanās termiņa beigām. Ievērojot to, ka valsts nodevas likmes par ilgtermiņa vīzas pieprasīšanai iesniegto dokumentu izskatīšanu noteikšana ietilpst nacionālajā kompetencē, jaunajai likmei nav jānosaka spēkā stāšanās laiks vienlaikus ar paaugstināto valsts nodevas likmi par Šengenas vīzas pieteikuma izskatīšanu. Projektā paredzēts to paaugstināt jau no 2020.gada 1.janvāra. Vienlaikus, analizējot pašreizējo situāciju saistībā ar paātrinātu vīzas pieteikumu izskatīšanu, jāsecina, ka šobrīd paaugstinātu valsts nodevu par vīzas pieteikuma izskatīšanu ir iespējams iekasēt tikai tad, ja ārzemnieks vīzas pieteikumu iesniedzis, tuvojoties viņa likumīgās uzturēšanās Latvijas Republikas teritorijā beigām, lai gan ir ārzemnieki un viņu uzaicinātāji, kas neraugoties uz to, ka likumīgās uzturēšanās termiņš vēl ir pietiekams vai arī, ja vīzas pieteikums tiek iesniegts ārvalstī, lūdz rast iespēju izskatīt vīzas pieteikumu paātrināti saistībā ar dažādiem personīgiem un profesionāliem iemesliem. Šādos gadījumos iespēju robežās vīzas pieteikums tiek izskatīts paātrināti, iekasējot pamata likmi, lai gan administratīvo resursu izmaksas šādā gadījumā ir augstākas. Projektā paredzēts:* noteikt valsts nodevu par ilgtermiņa vīzas pieteikuma izskatīšanu analogu tai, kāda noteikta par īstermiņa vīzas pieteikuma izskatīšanu (80 *euro* apmērā), kā arī atbilstoši paaugstināt valsts nodevu par paātrinātu ilgtermiņa vīzas pieteikuma izskatīšanu, ja tas iesniegts mazāk kā trīs darbdienas pirms ārzemnieka likumīgās uzturēšanās termiņa beigām (160 *euro* apmērā);
* noteikt paaugstinātu valsts nodevu par vīzas pieteikuma izskatīšanu (160 *euro* apmērā).

Lai nodrošinātu sabiedrības savlaicīgu informētību par valsts nodevu apmēriem, iestāžu spēju savlaicīgi sagatavoties valsts nodevu administrēšanai un saskaņotību ar valsts budžetu kārtējam gadam, projektam noteikts spēkā stāšanās laiks – 2020.gada 1.janvāris. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde, Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kas pieprasa ilgtermiņa vīzas Latvijas Republikā. 2018.gadā saņemti 6946 ilgtermiņa vīzu pieteikumi, tajā skaitā, 6040 Latvijas Republikas diplomātiskajās un konsulārajās pārstāvniecībās ārvalstīs, 624 - Pilsonības un migrācijas lietu pārvaldē, bet 282 - Ārlietu ministrijas Konsulārajā departamentā. 2019.gada janvārī-jūlijā saņemti 4140 ilgtermiņa vīzu pieteikumi, par 23% pārsniedzot 2018.gada analogā periodā saņemto ilgtermiņa vīzu pieteikumu skaitu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar valsts nodevu iekasēšanu. |
| 3. | Administratīvo izmaksu monetārs novērtējums | Darba devējiem, kas uzaicina ārzemniekus uzturēties ar ilgtermiņa vīzu un sedz ar vīzas iegūšanu saistītās izmaksas, no 2020.gada 1.janvāra ārzemnieka uzaicināšanas izmaksas palielināsies par 20 *euro*. Prognozējamais ilgtermiņa vīzu pieprasījumu skaits gadā – 1500, finansiālā ietekme – 20 *euro* x 1500= 30 000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 105 706 | 0 | 4 105 706 | +1 227 156 | 4 105 706 | +1 227 156 | +1 227 156 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 105 706 | 0 | 4 105 706 | +1 227 156 | 4 105 706 | +1 227 156 | +1 227 156 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 4 105 706 | 0 | 4 105 706 | 653 276 | 4 105 706 | 946 776 | 946 776 |
| 2.1. valsts pamatbudžets | 4 105 706 | 0 | 4 105 706 | 653 276 | 4 105 706 | 946 776 | 946 776 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 | 0 | 0 | +573 880 | 0 | +280 380 | +280 380 |
| 3.1. valsts pamatbudžets | 0 | 0 | 0 | +573 880 | 0 | +280 380 | +280 380 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme | X |   | X |  +573 880 | X | +280 380 | +280 380 |
| 5.1. valsts pamatbudžets |   |  +573 880 | +280 380 | +280 380 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  *Detalizēts ieņēmumu aprēķins:*2019.gada jūnijā, precizējot valsts pamatbudžeta ieņēmumu prognozi no valsts nodevas par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem, Iekšlietu ministrija to paaugstināja no 4 105 706 *euro* uz 4 644 806 *euro.*  Apkopojot un, analizējot informāciju par valsts nodevas iekasēšanu, secināts, ka attiecīgie valsts nodevas ieņēmumi ir palielinājušies, kā arī šī tendence saglabājas.

|  |  |  |  |  |
| --- | --- | --- | --- | --- |
| Gads | Plānots | Izpilde | Starpība (pieaugums) | Pārskata perioda ieņēmumu izpilde pret gada plānu, % |
| 2018. | 4 094 306 | 5 292 552 | + 1 198 246 | 129 |
| 2019. (janvāris – augusts) | 2 729 537 | 3 976 029 | + 1 246 492 | 146 |

Latvijas diplomātiskajās un konsulārajās pārstāvniecībās ārvalstīs un Ārlietu ministrijas Konsulārajā departamentā 2018. gadā saņemti 6322 ilgtermiņa vīzas pieteikumi. 2019. gada pirmajā pusgadā saņemti 2821 vīzas pieteikumi, kas ir par 403 pieteikumiem jeb 16,66% vairāk, nekā šajā pašā periodā 2018. gadā. Ņemot vērā šo pieauguma apmēru, prognozējams, ka kopējais 2019. gada ilgtermiņa vīzas pieteikumu skaits sasniegs 7333. Ievērojot iepriekš minēto, Ārlietu ministrija prognozē 16% lielu ilgtermiņa vīzas pieteikumu skaita pieaugumu arī 2020. gadā, sasniedzot 8506 pieteikumus. No visiem pieteikumiem 2018. gadā 43% bija bezmaksas vīzas pieteikumi. Saglabājot šādu bezmaksas un maksas pieteikumu proporciju, prognozējamais maksas pieteikumu skaits 2020. gadā ir 4848. Ņemot vērā 2020. gada maksas pieteikumu skaita prognozi, valsts nodevas apmēra palielināšana no 60 euro uz 80 euro palielinās ieņēmumus valsts budžetā 2020. gadā par 96 935 euro. Šāda apmēra papildu ieņēmumus Ārlietu ministrija prognozē arī 2021. un 2022. gadā, tomēr budžeta prognoze nav maināma, jo šie papildu ieņēmumi daļēji kompensēs iespējamo ieņēmumu samazinājumu, kas saistīti ar ārēju faktoru iespējamu attīstību īstermiņa vīzu izsniegšanas jomā.Izstrādājot šo normatīvā akta projektu un analizējot ar vīzu un uzturēšanās atļauju un ielūgumu un izsaukumu apstiprināšanu saistītās tendences, konstatēts, ka 2019.gadā palielinājies vidējās iekasētās valsts nodevas apmērs par sniegtajiem pakalpojumiem. Tas skaidrojams ar vietējā darbaspēka trūkumu un nepieciešamību operatīvi reaģēt uz vakanču aizpildīšanu uzņēmumos, tādējādi biežāk izvēloties pakalpojumu saņemt paātrinātā kārtībā un maksājot paaugstinātu valsts nodevu, kā arī – būtiski palielinājies nodarbinātības nolūkā uzaicināto ārzemnieku īpatsvars, paaugstinot vidējo valsts nodevas apmēru par apstiprinātajiem ielūgumiem un izsaukumiem (apstiprinot ielūgumu vai izsaukumu uzaicinātajiem viesstrādniekiem, tiek piemērota papildu valsts nodeva 55 *euro* apmērā). No 2019.gada 1.jūlija stājušies spēkā arī grozījumi Imigrācijas likumā, kas atvieglo viesstrādnieku uzņemšanas kārtību, proti, pieļauj viesstrādnieku nodarbināšanu uz ilgtermiņa vīzas pamata, līdz ar to ir pamats prognozēt, ka palielināsies arī ilgtermiņa vīzu pieteikumu skaits. Ievērojot iepriekš minēto, Iekšlietu ministrija prognozē šādus ieņēmumus valsts budžetā 2020.-2022.gadā un turpmāk ik gadu:

|  |  |  |  |
| --- | --- | --- | --- |
|   | **Pieteikumu skaits** | **Vidējais valsts nodevas apmērs\* (*euro*)** | **Prognozētie ieņēmumi valsts pamatbudžetā 2020.-2022.gadā (*euro*)** |
| Uzturēšanās atļaujas | 45 674 | 93 | 4 247 682 |
| Ielūgumi, izsaukumi | 50 900 | 21 | 1 068 900 |
| Vīzas | 814 | 20 | 16 280 |
| **KOPĀ** | **x** | **x** | 1. **332 862**
 |

\* ieskaitot pieteikumus, par kuru izskatīšanu tiek piemērots atbrīvojums no valsts nodevas samaksas |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izvērtējot iepriekšējo gadu ieņēmumu pieaugumu, tiek plānots valsts pamatbudžeta ieņēmumus no valsts nodevas par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem palielināt, katru gadu no 2020.gada iekasējot 5 332 862 *euro*.Sagatavojot likumprojektu “Par valsts budžetu 2020. gadam” un likumprojektu “Par vidēja termiņa budžeta ietvaru 2020., 2021. un 2022. gadam”, ieņēmumi no valsts pamatbudžetā iemaksājamās valsts nodevas par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem plānojami 5 332 862 *euro* apmērā ik gadu (palielinājums 1 227 156 *euro* gadā) un dotācijas no vispārējiem ieņēmumiem un attiecīgu izdevumu palielinājums Iekšlietu ministrijai budžeta apakšprogrammā 11.01.00 “Pilsonības un migrācijas lietu pārvalde” 2020. gadā par 653 276 *euro* , lai mēnešalgas palielinājumu noteiktu 2020.gada 9 mēnešos, palielinot nodarbināto mēnešalgu no 1.aprīļa un no 2021.gada turpmāk ik gadu palielinājums par 946 776 *euro* darba samaksas izlīdzināšanai.Lai Pilsonības un migrācijas lietu pārvalde kvalitatīvi un profesionāli nodrošinātu migrācijas politikas īstenošanu valstī, ir nepieciešami augsti kvalificēti speciālisti ar atbilstošām zināšanām, kompetencēm un prasmēm. Ņemot vērā pašreizējo atalgojuma apmēru, PMLP ir grūtības piesaistīt atbilstošus speciālistus, kā arī noturēt darbā jau strādājošos atbilstošajā jomā pieredzi un zināšanas ieguvušos darbiniekus. Vairumā gadījumu gan uz speciālistu amatiem, gan vadošiem amatiem pretendē kandidāti bez atbilstošas izglītības un kvalifikācijas, bet, iegūstot pieredzi un zināšanas, pamet darbu valsts pārvaldē. Ņemot vērā, ka privātajā sektorā strādājošiem vidējais darba samaksas apjoms katru gadu palielinās, arī PMLP nepieciešams palielināt nodarbināto mēnešalgas apmēru, Valsts un pašvaldību institūciju amatpersonu un darbinieku atlīdzības likumā noteiktajās robežās, lai līdzīgos amatos strādājošajiem PMLP un privātajā sektorā, atalgojuma atšķirības kaut nedaudz samazinātos. Darba samaksas izlīdzināšanas nepieciešamību nosaka būtiskā atšķirība starp privātajā un publiskajā sektorā izmaksāto atalgojumu. Migrācijas jomā strādājošo Pilsonības un migrācijas lietu pārvaldes speciālistu atalgojums būtu jāpielīdzina jurista profesijā nodarbināto atalgojuma līmenim, jo darba pienākumi saistīti ar juridiski sarežģītu tekstu (starptautisko un nacionālo tiesību aktu) piemērošanu un sastādīšanu, darbā nepieciešamas svešvalodu zināšanas, kā arī darbam ir augsts intensitātes līmenis. Katrā no anotācijas pielikumā minētajām struktūrvienībām tiek izstrādāti normatīvo aktu un attīstības-plānošanas dokumentu projekti, līdz ar to nodarbinātajiem jābūt īpašam kvalifikācijas līmenim, lai šos pienākumus veiktu atbilstoši prasībām un, ievērojot valsts intereses attiecīgajā politikas jomā. Minēto nodarbināto sagatavotie administratīvie akti ir saistīti ar personu pamattiesību nodrošināšanu, kas apliecina nepieciešamību tos sagatavot īpaši augstā kvalitātē un padziļināti izprotot un izsverot katra lēmuma būtību, samērīgumu, tā atbilstību cilvēktiesību ievērošanas pamatprincipiem un vienlaikus valsts interesēm.Valsts ieņēmumu dienesta publicētie statistikas dati par darba samaksu dažādās profesijās nodarbinātajiem liecina, ka 2019.gada maijā jurista vidējā stundas likme bija 11,79 *euro* jeb aptuveni 1980 *euro* mēnesī. Pilsonības un migrācijas lietu pārvaldes vecākā referenta darba samaksa noteikta 1015 *euro* apmērā mēnesī. Īpaši svarīgi tas ir, lai motivētu un noturētu darbā profesionālākos un kompetentākos PMLP darbiniekus, kuri sniedz ļoti lielu ieguldījumu migrācijas politikas īstenošanā un PMLP mērķu sasniegšanā, tādā veidā veidojot profesionālu valsts pārvaldi. Piesaistot un noturot darbā profesionālus, augsti kvalificētus speciālistus ar atbilstošu darba pieredzi, PMLP nodrošinās iedzīvotājiem kvalitatīvu pakalpojumu sniegšanu, tērējot mazāk resursu nepārtrauktai jauno darbinieku piesaistei un apmācībai. Zems atalgojums migrācijas jomā, personu tiesiskā statusa noteikšanas un kontroles jomā, personu apliecinošus dokumentu un ceļošanas dokumentu sagatavošanā un izsniegšanā strādājošajiem, Latvijas Republikas pilsonības iegūšanas procesu pārvaldības procesu īstenotājiem un Iedzīvotāju reģistra sistēmas uzturēšanas un iedzīvotāju uzskaites nodrošināšanas speciālistiem ne tikai veicina personāla mainību, bet eventuāli var radīt arī valsts drošības apdraudējumu, jo, nespējot piesaistīt pietiekami kvalificētus nodarbinātos un nekvalitatīvi izskatot vīzu, uzturēšanās atļauju un patvēruma pieteikumus, pilsonības piešķiršanas lēmumus palielinās iespēja valstī ieceļot nevēlamām personām, kā arī rodas paaugstināts korupcijas iespējamības risks. Tāpat paaugstinās iespējamība pieņemt nekvalitatīvus vai pat prettiesiskus lēmumus, kas var novest pie zaudējumu atlīdzināšanas nepieciešamības. It īpaši šī problēma kļuvusi aktuāla šobrīd visā tautsaimniecībā pastāvošā darbaspēka trūkuma apstākļos, kas ietekmē arī Pilsonības un migrācijas lietu pārvaldes iespējas nodrošināt personālu pietiekamā skaitā. Lai nodrošinātu iepriekš minēto, PMLP nodarbināto mēnešalgas palielināmas:1. Pārvaldes centrālo struktūrvienību vadītājiem un vadītāju vietniekiem, kuriem noteikta 3.kategorija, mēnešalgu 100% apmērā, ņemot vērā, ka amatu pienākumu veikšanai PMLP nepieciešami augstākā līmeņa profesionāļi, gan ar attiecīgās jomas zināšanām Pārvaldes funkciju veikšanā, gan ar labām vadības prasmēm. Pārvaldes centrālo struktūrvienību vadītāji un vadītāju vietnieki sniedz būtisku ieguldījumu PMLP politikas īstenošanā:
2. Pārvaldes klientu apkalpošanas teritoriālo nodaļu vadītājiem un vietniekiem palielināt mēnešalgu ievērojot sekojošus kritērijus:
	1. 100 % no noteiktās mēnešalgu grupas 3. kategorijas maksimālā diapazona, ja vada ļoti lielu (vairāk par 20 darbiniekiem) vai lielu (11-20 darbinieki) struktūrvienību;
	2. līdz 90% no noteiktās mēnešalgu grupas 3. kategorijas maksimālā diapazona, ja vada vidēju (5 - 10 darbinieki) struktūrvienību;
	3. līdz 85% no noteiktās mēnešalgu grupas 3. kategorijas maksimālā diapazona, ja vada mazu (4 darbinieki) struktūrvienību;
3. Pārvaldes centrālo struktūrvienību nodarbinātajiem līdz 90% no noteiktās mēnešalgu grupas 3. kategorijas maksimālā diapazona, jo lai kvalitatīvi un profesionāli nodrošinātu migrācijas politikas īstenošanu valstī, ir nepieciešami augsti kvalificēti speciālisti ar atbilstošām zināšanām, kompetencēm un prasmēm un motivēt pieredzi un zināšanas ieguvušos nodarbinātos;
4. līdz 90% no noteiktās mēnešalgu grupas 3. kategorijas maksimālā diapazona Pārvaldes klientu apkalpošanas teritoriālo nodaļu Vadošajiem vecākajiem klientu apkalpošanas speciālistiem un Klientu apkalpošanas speciālistiem, kuru darbs saistīts **ar migrācijas jautājumiem**, nepieciešams palielināt mēnešalgu ***lielākā apmērā***, ņemot vērā viņu amata pienākumu sarežģītību un zināšanas, kas nepieciešamas amata pienākumu kvalitatīvai veikšanai. Klientu apkalpošanā iesaistītajiem darbiniekiem, kuri strādā ar migrācijas jautājumiem, jāprot strādāt ar liela apjoma informāciju un analizēt to, jābūt labām svešvalodu zināšanām, jāpārzina liels apjoms normatīvo aktu un datu bāzes.
5. līdz 85 % no noteiktās mēnešalgu grupas 3. kategorijas maksimālā diapazona Pārvaldes klientu apkalpošanas teritoriālo nodaļu Vecākajiem klientu apkalpošanas speciālistiem un Klientu apkalpošanas speciālistiem, kuri izsniedz personu apliecinošus dokumentus un, sniedz pakalpojumus izmantojot Iedzīvotāju reģistra tiešsaistes datu pārraides sistēmu.
6. No 80% līdz 95 % no noteiktās mēnešalgu grupas 3. kategorijas maksimālā diapazona plānotais mēnešalgas palielinājums atsevišķām amata vietām, ņemot vērā Pārvaldē apstiprināto amatu aprakstos noteikto darba specifiku, atbildības pakāpi un uzdevumu sarežģītību (personāla speciālists (lietvedis), Kontroles uzraudzības nodaļas referents, Dokumentu pārvaldības nodaļas vecākais lietvedis un vadošais arhīva eksperts, Patvēruma lietu nodaļas referents, Patvēruma meklētāju izmaitāšanas nodaļas vadītāja vietnieks, Personalizācijas centra kurjers, Eiropa lietu un starptautiskās sadarbības nodaļas vadītāja vietnieks (Starp. sadarbības jautājumos).

 Ievērojot iepriekš minēto un lai saglabātu profesionālus darbiniekus, kas nodrošinātu Pārvaldes funkciju un uzdevumu sekmīgu īstenošanu, un noteiktu nodarbinātajiem, kuri iesaistīti valsts migrācijas un patvēruma politikas, personu tiesiskā statusa, iedzīvotāju uzskaites un personu apliecinošu dokumentu jomā un publisko pakalpojumu sniegšanā saskaņā ar labas pārvaldības principiem valsts budžeta apakšprogrammā 11.01.00 “Pilsonības un migrācijas lietu pārvalde” nepieciešams papildus finansējums atlīdzībai (1000 kods - Atlīdzība) 2020. gadā 653 276 *euro* un no 2021.gada turpmāk ik gadu 946 776 *euro*, kam finansējuma avots ir ieņēmumu no valsts pamatbudžetā iemaksājamās valsts nodevas par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem (Detalizēts aprēķins pielikumā). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Briede 67219546

ilze.briede@pmlp.gov.lv

R.Brīvniece, 67219453

ramona.brivniece@pmlp.gov.lv